Günther Wagner
info@gunibert.de 2021
Buscar e substituír texto
buscar, substituír
Fran Diéguez
frandieguez@gnome.org 2022

# Buscar e substituír

O Editor de texto de GNOME permítelle buscar rapidamente en ficheiros de texto grandes por partes de texto específico. A maioría das veces tamén quererá substituír estas partes de texto.

# Buscar texto

Active o panel de busca mediante o Menú hamburguesa Buscar/Substituír…

Engada o seu termo de busca no campo de entrada.

Levarase a cabo a busca mentres escribe. Agora poderá interactuar cos resultados da busca coas teclas ↑ ou ↓ ou cos botóns ao carón da entrada.

Se preme Intro moverá o cursor ao resultado de busca realzado actualmente.

Se preme Escape descartarase o panel de busca e o resultado da busca.

# Consellos e trucos de busca

Para buscar rapidamente por unha palabra realce a palabra e prema Ctrl F. A palabra escribirase automaticamente no campo de busca.

A busca pode refinarse con opcións adicionais no menú engranaxe

Coincidir só a palabra completa

Usar expresións regulares como termos de busca

Respectando a capitalización do termo de busca

# Substituír texto

Active o panel de busca usando o Menú de hamburguesa Buscar/Substituír… ou actíveo mediante Ctrl H.

Se abreu o panel de busca mediante o Menú de hamburguesa debe premer o botón para activar a funcionalidade de substitución.

Engada o seu termo de busca que debería substituirse no campo de busca.

Engada o seu termo de busca no segundo campo de texto.

Levarase a cabo a busca mentres escribe. Agora poderá interactuar cos resultados da busca coas teclas ↑ ou ↓ ou cos botóns ao carón da entrada.

Agora é posíbel substituír só o elemento do resultado da busca actual mediante Substituír ou pode substituír todas as aparicións mediante Substituír todo.